open-index/open-wikipedia-markdown huggingface dataset:
Ragnar Erlandsson

**Ragnar Erlandsson** (s. 21. syyskuuta 1941) on ahvenanmaalainen poliitikko. Hänen puolueensa on Ahvenanmaan keskusta, jonka entinen puheenjohtaja hän on.

Erlandsson on toiminut Ahvenanmaan maakuntapäivien jäsenenä vuosina 1987–1988 ja 1995–2007. Marraskuusta 1995 lokakuuhun 1999 ja marraskuusta 2000 lokakuuhun 2001 hän toimi maakuntapäivien puhemiehenä ja marraskuusta 1999 lokakuuhun 2000 varapuhemiehenä. Hän on ollut jäsenenä maakuntapäivien itsehallintopoliittisessa valiokunnassa, lakivaliokunnassa ja suuressa valiokunnassa sekä kansliatoimikunnassa. Erlandsson on pyrkinyt myös Suomen eduskuntaan. Eduskuntavaaleissa 1999 hän oli Ahvenanmaan maakunnan vaalipiirin toiseksi eniten ääniä saanut ehdokas eduskuntaan valitun Gunnar Janssonin jälkeen.

Erlandsson on toiminut myös Ahvenanmaan maakuntahallituksessa. Vuosina 1991–1995 hän toimi maakuntahallituksen puheenjohtajana eli maaneuvoksena ja aiemmin vuosina 1976–1983 ja 1988–1991 maakuntahallituksen jäsenenä sekä vuosina 1980–1983 varamaaneuvoksena. Hän on vaikuttanut myös Pohjoismaiden neuvostossa jäsenenä ja Ahvenanmaan valtuuskunnan puheenjohtajana.

Paitsi poliitikkona, Erlandsson on työskennellyt myös opettajana.

## Lähteet
Nowe Warpno

**Nowe Warpno** () on kaupunki Luoteis-Puolassa Oderinhaffin rannalla lähellä Saksan rajaa. Kaupunki sijaitsee Policen piirikunnassa Länsi-Pommerin voivodikunnassa. Vuoden 2019 arvion mukaan Nowe Warpnossa asui 1&nbsp;181 asukasta.

Nowe Warpno kuului ennen toista maailmansotaa Saksaan ja tunnettiin saksankielisellä nimellään (Neuwarp). Vuonna 1945 kaupunki liitettiin Puolaan muiden alueiden yhteydessä.

Kaupunki sijaitsee pienessä lahdessa Oderinhaffin eteläosassa. Lahden toisella puolella, alle kilometrin päässä Nowe Warpnosta, sijaitsee Saksaan kuuluva Altwarpin kaupunki. Kaupunkien välillä kulkee lautta.

## Ystävyyskaupungit
*  Ueckermünde, Saksa

## Lähteet

## Aiheesta muualla
* Kaupungin viralliset kotisivut
Kiss (täsmennyssivu)

**Kiss** voi viitata seuraaviin asioihin:

* Kiss (Kis), yleinen unkarilainen sukunimi (tällä sivulla myös luettelo tunnetuista tämännimisistä henkilöistä)
* Kiss, yhdysvaltalainen hard rock -yhtye
** ''Kiss'', Kiss-yhtyeen albumi
* Mini Kiss, yhtye
* ''Kiss'', Carly Rae Jepsenin albumi
* Kiss, Princen ja The Revolutionin kappale vuodelta 1986
* Kiss FM, suomalainen vuosina 1995–2007 toiminut radiokanava
* Kiss, suomalainen vuosina 2016–2020 toiminut radiokanava, nykyinen nettiradio
* Kiss, multimediataidemuoto ja skriptikieli
* KISS-periaate (engl. *Keep It Simple, Stupid!*), ajattelumalli, joka pyrkii yksinkertaisuuteen.
* KISS, Stadler Railin valmistama kaksikerroksinen sähkömoottorijuna
* V-J Day in Times Square, myös The Kiss -nimellä tunnettu kuuluisa valokuva
George Gaines

**George Gaines** (6. kesäkuuta 1933 &ndash; 13. toukokuuta 1986) oli yhdysvaltalainen elokuvalavastaja. Hän sai parhaan lavastuksen Oscar-palkinnon elokuvista *[[Presidentin miehet]]* (1976) ja *[[Taivas saa odottaa]]* (1978). Ehdolla palkinnon saajaksi hän oli elokuvista *[[Shampoo (elokuva)|Shampoo]]* (1975) ja *[[Cotton Club]]* (1984).

## Aiheesta muualla

*
Rakennusautomaatio

**Rakennusautomaatiolla** tarkoitetaan talotekniikkaan liittyvää rakennusten teknisten lämmitys-, valvonta-,  hälytys- ja ilmanvaihtojärjestelmien ohjaamista automaattisesti. Rakennusautomaatio on osa kiinteistöautomaatiota.

Usein rakennusautomaatiojärjestelmissä pyritään yhdistämään nämä kaikki toimenpiteet yhdeksi helposti hallittavaksi järjestelmäksi. Rakennusautomaatiolla pyritään lisäämään viihtyvyyttä ja turvallisuutta sekä vähentämään energiankulutusta. Laitteiden yhdistäminen on usein toteutettu väylätekniikalla, jolloin ne saadaan toimimaan yhtenäisesti ja älykkäästi. Rakennusautomaatiot ovat tyypillisesti yhden toimittajan toteuttamia automaatiojärjestelmiä.

## Kiinteistöautomaation ja rakennusautomaation eroavaisuudet
Kiinteistöautomaatio on laajempi ja selkeämpi käsite, ja sisältää rakennusautomaation lisäksi myös muut kiinteistön automaatioon liittyvät osat. Kiinteistöautomaatioon yhdistetään rakennusautomaation lisäksi muita järjestelmiä, kuten esimerkiksi valaistus, lukitus, kulunvalvonta, jne. 

## Rakennusautomaatiojärjestelmien ominaisuuksia
Rakennusautomaatiojärjestelmiä on markkinoilla useita ja niiden ominaisuudet poikkeavat suuresti toisistaan. Yksinkertainenkin rakennusautomaatiojärjestelmä voidaan ohjelmoida esimerkiksi tekemään tiettyjä toimenpiteitä asunnosta poistuttaessa, kuten lämmityksen pudotus kotona/poissa -toiminnolla.

Monipuolisemmilla järjestelmillä voidaan lisäksi hoitaa asunnon lämmönsäätö, ilmastointi ja hälytykset, kuten esimerkiksi kosteushälytys pesukoneen rikkoutuessa tai huoneiston lämpötilan putoaminen tarkoituksettomasti.

Kiinteistöautomaatiolla voidaan rakennusautomaation tehtävien hallinnan lisäksi ohjata muuta automaatiota, esimerkiksi päälle jääneiden valojen, lieden, kahvinkeittimen ja muiden kodinkoneiden virran katkaisu poistuttaessa kotoa. Kotiin palattaessa voidaan esimerkiksi, määrittelyjen mukaan, ohjata ja säätää rakennusautomaatiolla lämpö ja ilmanvaihto tilan tarpeen mukaiseksi ja ohjata lisäksi esimerkiksi valaistus haluttuihin tiloihin ja määritellyille tasoille sekä asettaa murtohälytys pois. 

Automaation käsitteen ratkaisee se, mihin se kohdistuu. METSTAN standardointikomiteassa K247 on 15.11.2019 tehty määrittely rakennusautomaatiolle ja kiinteistöautomaatiolle. 

## Rakennusautomaatiojärjestelmien toimittajia

* Caverion Niagara, Pyramid ja Drive
* Bravida Finland Oy
* Fidelix
* Honeywell
* Ouman FlexIot 
* Riots
* Schneider Electric
* Siemens
* Trend
Anton Sudesh Peiris Kurukulasooriyage

**Anton Sudesh Peiris Kurukulasooriyage** (s. 1985) on srilankalainen painonnostaja. Hän voitti pronssia alle 62-kiloisten sarjasta Kansainyhteisön kisoissa 2010 tuloksellaan 272 kiloa.

## Lähteet
Ildar Garifullin

**Ildar Ilfatovitš Garifullin** (27. toukokuuta 1964 Ufa – 22. toukokuuta 2023) oli venäläinen entinen yhdistetyn urheilija. Hän saavutti yhdistetyn joukkuekilpailun MM-pronssia Neuvostoliiton joukkueessa Rovaniemellä vuonna 1984. Samana vuonna Sarajevon olympialaisissa hän sijoittui henkilökohtaisessa kilpailussa sijalle 23. Hänen valmentajanaan toimi Nikolai Beznosov. Uransa jälkeen Garifullin toimi valmentajana kotikaupungissaan Ufassa, Baškorostanissa.

## Lähteet
* 
* http://viperson.ru/wind.php?ID=325914

### Viitteet
Konstantin Novoselov

**Konstantin Novoselov** (, s. 23. elokuuta 1974) on venäläis-brittiläinen fyysikko, joka on löytänyt vuonna 2004 grafeenin yhdessä Andre Geimin kanssa. Novoselov ja Geim palkittiin vuonna 2010 työstään grafeenin parissa Nobelin fysiikanpalkinnolla. Novoselov työskentelee mesoskooppista fysiikkaa tutkivassa ryhmässä Manchesterin yliopistossa.

Hän on ollut Academia Europæan jäsen vuodesta 2015.

## Lähteet

## Aiheesta muualla
Jacob Riis

**Jacob August Riis** (3. toukokuuta 1849 – 26. toukokuuta 1914)  oli amerikantanskalainen lehtimies ja valokuvaaja. Riis oli tutkivan journalismin, dokumenttivalokuvauksen ja kuvajournalismin uranuurtajia.

Riis syntyi Ribessä, Tanskassa, ja muutti Yhdysvaltoihin 21-vuotiaana. Hän työskenteli useissa eri ammateissa ja tutustui modernin kaupunkielämän synkempään puoleen. Vuonna 1873 hänestä tuli rikostoimittaja. Hän työskenteli New Yorkin Lower East Siden alueella ja sai selville, että joissakin vuokrataloissa lapsikuolleisuus oli 10 %. Riis alkoi valokuvata New Yorkin slummien elämää 1880-luvulla, ja hän oli yksi ensimmäisistä reporttereista, joka käytti salamavaloa.

Riis kirjoitti vuonna 1890 kirjan *Kuinka toinen puoli elää* (*How the Other Half Lives*). Teos kertoi New Yorkin slummien elämästä 1800-luvun lopussa. Teoksessa oli Riisin ottamia paljastavia kuvia siirtolaisköyhälistön kurjista oloista. Riis pyrki tuomaan esiin heidän asuinolojensa puutteet ja saamaan aikaan parannuksia niihin. Teos herätti laajaa huomiota ja teki suuren vaikutuksen muun muassa tulevaan presidentti Theodore Rooseveltiin. How the Other Half Lives -kirja vauhditti uutta lainsäädäntöä, joka pyrki hillitsemään vuokratalojen ongelmia.

## Lähteet

## Aiheesta muualla

* 
* 
* 
* 
*
Closer to the Edge

**Closer to the Edge** on yhdysvaltalaisen rock-bändi 30 Seconds to Marsin kolmas single albumilta This Is War.

## Listasijoitukset
Closer to the Edge debytoi Britannian singlelistalla heinäkuussa 2010.
 

## Lähteet
Vanhaa paskaa

**Vanhaa paskaa – epäviralliset kokeilut 1997–2008** on Stam1na-yhtyeen kokoelma-albumi, joka ilmestyi 3. marraskuuta 2010. Albumi sisältää yhtyeen 2000-luvun alussa julkaisemat suomenkieliset demot, yhtyeen ensimmäisen sävellyksen, englanninkielisen kappaleen ”Meet Your Fate” (1997) sekä *[[Raja (albumi)|Raja]]*-albumin (2008) äänityksistä peräisin olevan ennen julkaisemattoman kappaleen ”Yhdeksän tien päät”. Kappaleesta tehtiin myös musiikkivideo, joka on nähtävissä YouTubessa.

Albumi sijoittui ensimmäisellä listaviikollaan Suomen albumilistan toiseksi.

*"Kokoelma on vaihtoehto internetissä liikkuvalle hajanaiselle Stam1na materiaalille. Vanhaa paskaa nivoo yhteen yhtyeen musiikillisen menneisyyden ja kehityksen ennen vuoden 2005 debyyttialbumin ilmestymistä. Mukana on kaikki ja oleellinen."* -Hyyrynen, syyskuussa 2010

## Kappaleet

Sanoitukset: Antti Hyyrynen. Sovitukset: Stam1na ja Kai Poutanen, ellei toisin mainita.

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpanot

* Antti Hyyrynen – laulu, kitara
* Pekka Olkkonen – soolokitara
* Teppo Velin – rummut

+

* Tero Nordlund – basso (1-6), laulu (2)
* Jani Suomalainen – basso (7-18)
* Kai-Pekka Kangasmäki – basso, taustalaulu (19)
* Jaakko Häkli – basso (20)
* Emil Lähteenmäki – koskettimet (19)
* Kai Poutanen – tuotanto, äänitys ja miksaus (1-17)
* Anssi Kippo – tuotanto, äänitys ja miksaus (18, 20)
* Miitri Aaltonen – äänitys ja miksaus (19)
* Janne Joutsenniemi – tuotanto (19)

## Arviot
* Desibeli.net: 
* Imperiumi.net: 
* Kaaoszine.fi: 
* V2.fi: 

## Lähteet

## Aiheesta muualla
* ”Yhdeksän tien päät” -musiikkivideo YouTube-sivustolla 
* 
*
Videokoodekki

**Videokoodekki** on laite tai ohjelmisto joka mahdollistaa digitaalisen videon pakkauksen ja/tai purkamisen. Pakkauksessa käytetään yleensä häviöllistä pakkausta. CD-levyn tuleminen markkinoille mahdollisti videon tallentamisen ja käyttämisen digitaalisessa muodossa, jolloin pakkausmenetelmille tuli tarvetta ja niitä alettiin kehittää.

Digitaalisia videokoodekkeja käytetään DVD-laitteissa, Video CD-laitteissa, TV- ja radiolähetysjärjestelmissä sekä useissa digitaalisen videon toistoon ja nauhoittamiseen tarkoitetuissa laitteissa ja tietokoneohjelmistoissa.

## Suosittuja videokoodekkeja

### Häviöttömiä koodekkeja
* Huffyuv: Häviötön koodekki. Lisensoitu GNU GPL:n alaisena.
* Lagarith: Uudenaikaisempi muunnelma Huffyuvista.

### MPEG-4 osa 2 -koodekkeja
* DivX: MPEG-4 ASP -koodekki, jonka kehitti DivX, Inc.
* Xvid: Vapaan/avoimen lähdekoodin toteutus MPEG-4 ASP:stä, joka pohjautuu OpenDivX-projektiin.
* FFmpeg MPEG-4: Osa libavcodec-koodekkikirjastoa, jota käytetään oletuksena videon purkamiseen ja/tai pakkaamiseen monissa avoimen lähdekoodin videosoittimissa, editointiohjelmissa ja videopakkaustyökaluissa kuten MPlayerissä, VLC:ssä, ffdshow:ssa ja GStreamerissa. Yhteensopiva muiden MPEG-4 -koodekkien, kuten Xvidin ja DivX:n kanssa.
* 3ivx: 3ivx Technologiesin kaupallinen MPEG-4 -koodekki.

### H.264/MPEG-4 AVC -koodekkeja
* x264: GNU GPL -lisensoitu toteutus H.264-videostandardista.
* Nero Digital: Nero AG:n kaupalliset MPEG-4 ASP ja AVC -koodekit.
* QuickTime H.264: Applen julkaisema toteutus H.264-videostandardista.
* DivX Pro Codec: Tuki H.264-videoiden pakkaamiselle ja purkamiselle versiossa seitsemän.

### Microsoftin koodekkeja
* WMV (Windows Media Video): Microsoftin koodekkiperhe, johon kuuluvat WMV 7, WMV 8 ja WMV 9.
* MS MPEG-4v3: Microsoftin koodekki, joka julkaistiin osana Windows Media Tools 4:ää.

### Muita koodekkeja
* VP6, VP6-E, VP6-S, VP7, VP8: On2 Technologiesin kehittämiä formaatteja ja koodekkeja. Google on julkaissut VP8:n avoimena lähdekoodina nimellä **[[libvpx]]**.
* VP9
* AV1
* libtheora
* RealVideo: RealNetworksin kehittämä koodekki, joka oli suosittu joitain vuosia sitten mutta jonka suosio on laskenut useista syistä.
* Indeo: Intelin vuonna 1992 kehittämä videokodekki.
Life (Thin Lizzyn albumi)

**Life** on Thin Lizzyn livealbumi vuodelta 1983. Se jäi yhtyeen viimeiseksi viralliseksi albumijulkaisuksi sen ensimmäisenä toimintakautena.

Albumi nauhoitettiin yhtyeen jäähyväiskiertueella, suurimmaksi osaksi Hammersmith Odeonilla Lontoossa vuonna 1983. Näillä keikoilla vierailivat myös yhtyeen entiset kitaristit Eric Bell, Brian Robertson sekä Gary Moore, ja heidän soittoaan kuullaan myös albumilla. 

Kappaleet "Renegade", "Hollywood" ja "Killer on the Loose" on taltioitu vuoden 1981 kiertueella, ja niissä kitaraa soittaa Snowy White, vaikka albumi kreditoi hänet vain "Renegade"-kappaleeseen.

## Kappaleet

#"Thunder and Lightning" (Brian Downey, Phil Lynott) -5:11 
#"Waiting for an Alibi" (Lynott) -3:17 
#"Jailbreak" (Lynott) -4:08 
#"Baby Please Don't Go" (Lynott) -5:02 
#"The Holy War" (Lynott) -4:53 
#"Renegade" (Lynott, Snowy White) -5:45 
#"Hollywood (Down on Your Luck)" (Scott Gorham, Lynott) -4:10 
#"Got to Give It Up" (Gorham, Lynott) -7:04 
#"Angel of Death" (Lynott, Darren Wharton) -5:56 
#"Are You Ready" (Downey, Gorham, Lynott, Brian Robertson) -3:00 
#"The Boys Are Back in Town" (Lynott) -4:53 
#"Cold Sweat" (Lynott, John Sykes) -3:08 
#"Don't Believe a Word" (Lynott) -5:12 
#"Killer on the Loose" (Lynott) -5:00 
#"The Sun Goes Down" (Lynott, Wharton) -6:45 
#"Emerald" (Downey, Gorham, Lynott, Robertson) -3:27 
#"Black Rose" (Lynott, Gary Moore) -6:40 
#"Still in Love With You" (Lynott, Moore) -9:00 
#"The Rocker" (Eric Bell, Downey, Lynott) -4:47 

## Muusikot

*Phil Lynott: basso, laulu 
*Scott Gorham: kitara
*John Sykes: kitara, taustalaulu 
*Brian Downey: rummut, perkussiot 
*Darren Wharton: kosketinsoittimet, taustalaulu 

*Eric Bell: kitara ("The Rocker"). 
*Gary Moore: kitara ("Black Rose", "The Rocker"). 
*Brian Robertson: kitara ("Emerald", "The Rocker"). 
*Snowy White: kitara ("Renegade", "Hollywood", "Killer On The Loose").
Yukiru Sugisaki

**Yukiru Sugisaki** (, s. 26. joulukuuta 1974) on japanilainen mangaka. Hänen ehkä tunnetuin teoksensa on *[[D.N.Angel]]*, josta on tehty myös animesarja sekä PlayStation 2 -peli.

## Lähteet

## Aiheesta muualla
*
Kamień Pomorski

**Kamień Pomorski** on Kamieńin piirikunnan pääkaupunki ja oma kuntansa Zalew Kamieńskan lahden rannalla Länsi-Pommerin voivodikunnassa Luoteis-Puolassa. Kaupunki on entinen Pommerin pääkaupunki ja historiallinen piispanistuin. Kaupungissa asui vuoden 2019 arvion mukaan 8&nbsp;808 asukasta.

Kaupungista tuli vuonna 1701 osa Preussin kuningaskuntaa ja myöhemmin osa Saksan valtakuntaa. Se oli Saksan hallussa aina vuoteen 1945, jolloin se liitettiin toisen maailmansodan päätteeksi muiden alueiden yhteydessä osaksi Puolaa.

Paikallisessa kodittomien asuntolassa 13. huhtikuuta 2009 syttyneessä tulipalossa kuoli 21 ihmistä ja loukkaantui useita kymmeniä.

## Ystävyyskaupungit
*  Bromöllan kunta, Ruotsi
*  Grimmen, Saksa
*  Kowary, Puola
*  Lünen, Saksa
*  Porvoo, Suomi
*  Torgelow, Saksa

## Lähteet

## Aiheesta muualla
* Kaupungin verkkosivusto
Merirokko

**Merirokko** (*Amphibalanus improvisus* tai *Balanus improvisus*) on ainoa Itämeren pohjoisosassa esiintyvä siimajalkainen äyriäinen.

Merirokko on varhaisimpia tunnettuja Itämereen saapuneita vieraslajeja. Ensimmäiset havainnot ovat 1840-luvulta. Sen maantieteellistä alkuperää ei varmuudella tunneta, joskin Amerikkaa on pidetty todennäköisenä lähtöalueena. Se on todennäköisesti levinnyt alueelta toiselle vesiliikenteen avulla laivojen ja veneiden pohjassa. Merirokon laivojen pohjiin kiinnittyminen aiheuttaa myös haittoja laivaliikenteelle erityisesti kustannusten nousuna.

Toukkavaiheen läpikäytyään merirokko kiinnittyy pysyvästi kiinteään alustaan kuten kallioon, kiveen, simpukan kuoreen (usein elävään sinisimpukkaan) ja myös ihmisen tekemiin rakenteisiin kuten laitureihin, poijuihin ja alusten pohjiin. Alustaan kiinnittynyt valkoinen, kartiomainen kalkkikuori on yleensä alle 1&nbsp;cm halkaisijaltaan.

Merirokko on hermafrodiitti ja voi siis toimia sekä koiraana että naaraana.

Merirokko viihtyy erityisesti murtovesissä, Itämeren ulkopuolella yleensä jokien estuaareissa. Laivoihin kiinnittyneenä se on levinnyt laajasti ympäri maailman lauhkeisiin vesiin. Se on levinnyt myös Kaspianmereen.

Suomessa merirokko leviää koko ajan pohjoisemmaksi. 2011 oli ensimmäinen kesä jolloin se saavutti Vaasan korkeuden.

## Lähteet

## Aiheesta muualla
*Bay barnacle . frammandearter.se 
*Bay barnacle Aquascope (vattenkikaren.se)
Atlántida (departementti)

**Atlántida** on departementti Hondurasin pohjoisosassa Atlantin rannikolla. Departementin pinta-ala 4&nbsp;372 km² ja väkiluku 436&nbsp;252 asukasta (VL2013). Sen hallinnollinen keskuskaupunki on La Ceiba (176&nbsp;212 as., 2013). Sen maatalouden tärkeimpiä tuotteita ovat  palmuöljy, kaakao, kookos, kahvi, sokeriruoko, banaanit, greipit ja ananakset.

Muista kaupungeista mainittavin on Tela. Laceibalainen karibialaista musiikkia esittävä *Las Chicas Samba* oli 2000-luvulla maan merkittävimpiä yhtyeitä. Osa sen jäsenistä menehtyi bussionnettomuudessa Telan lähellä.


Tiedosto:San_Juan_River_Honduras.jpg|San Juan -joki.
Tiedosto:Parque_Nacional_Punta_Izopo_01.jpg|Punta Izopon kansallispuiston mangrovekasvustoa.


## Lähteet
Coface

**Compagnie Française d'Assurance pour le Commerce Extérieur** (COFACE) on Ranskan valtion vuonna 1946 perustama vientitukiorganisaatio. Valtio on muuttanut sen yritysmuotoon, jonka omistus on siirtynyt Natixis-pankkiryhmälle, mutta takana on valtionapu, jota annetaan ranskalaisille yrityksille.

Coface on vientitakuissa maailman suurin. Sillä on 160&nbsp;000 asiakastapausta 93 maassa.. Coface UK palvelee Britteinsaarilla, Coface North America Pohjois-Amerikassa ja Coface Services Australia Australiassa.

Coface antaa omia riskiluokituksia 150 maalle.

## Lähteet

## Aiheesta muualla
* Coface official website
* Coface Australia official website
* Coface UK official website
* Coface Brazil official website
* Coface Ireland official website
* Coface North America official website
* Coface Mexico official website
* Coface Nederland official website
* Coface Colombia official website
* Coface Ecuador official website
* Coface Venezuela official website 
* Coface Perú official website
* Coface Romania official website
* Kompass International website
* BdiCoface International website 
* BdiCode - Israel's leading companies ranking 
* Coface Sweden Official Website
* Coface Finland Official Website
Andre Geim

**Andre Geim** (, s. 21. lokakuuta 1958) on venäläis-alankomaalainen fyysikko. Hän löysi grafeenin yhdessä Konstantin Novoselovin kanssa vuonna 2004. Geim ja Novoselov palkittiin grafeenitutkimuksestaan Nobelin fysiikanpalkinnolla lokakuussa 2010. Geim sai grafeenitutkimuksesta myös Hughes-mitalin samana vuonna.

Geim opiskeli Moskovan fysiikan ja teknologian instituutissa ja valmistui tohtoriksi Venäjän tiedeakatemian Kiinteän aineen fysiikan instituutista 1987. Hän työskenteli post-doc-tutkijana Englannissa ja Tanskassa ja sai apulaisprofessuurin ensin Alankomaista 1994 ja sitten professuurin Manchesterista 2001. Geim on Alankomaiden kansalainen. Sukutaustaltaan hän on Volgan saksalainen.

Geim palkittiin Ig Nobelilla tutkimuksistaan diamagneettisen resonanssin parissa vuonna 2000. Tuolloin palkinto myönnettiin tutkimuksesta, kuinka sammakon saa leijumaan magneettikentässä.

## Lähteet

## Aiheesta muualla
Tuuri (televisio-ohjelma)

**Tuuri** on suomalainen tositelevisiosarja, jossa seurataan arkea Töysän (nyk. Alavuden) Tuurin kylässä sijaitsevassa kauppakeskuksessa.

Ohjelmassa seurataan Veljekset Keskinen Oy:n kyläkaupan henkilökuntaa sekä asiakkaita. Sarjan ensimmäinen tuotantokausi kuvattiin kesällä 2010. Sarjan ensimmäisellä tuotantokaudella esitettiin yhdeksän tunnin pituista jaksoa. Ohjelma alkoi Nelosella 26. lokakuuta 2010 ja päättyi 16. joulukuuta 2010 ”Tuurin joulu” -nimiseen jaksoon.

Sarjan toinen tuotantokausi kuvattiin kesällä 2011. Toinen tuotantokausi alkoi 19. lokakuuta 2011 ja päättyi 7. joulukuuta 2011.

Ohjelman kolmas kausi kuvattiin kesä-heinäkuussa 2012. Se esitettiin Nelosella 29. elokuuta 2012 alkaen. Viimeinen jakso esitettiin 17. lokakuuta 2012. Kauden aikana netissä esitettiin viisiosainen sarja *Rukkikuskit isolla kirkolla*, jossa kyläkaupan varastomiehet Katmandu ja Danny matkustivat Helsinkiin.

## Lähteet

## Aiheesta muualla
*Tuuri – Nelonen.fi
Lentopallon miesten maailmanmestaruuskilpailut 2010

**Lentopallon miesten [[Lentopallon maailmanmestaruuskilpailut|maailmanmestaruuskilpailut]] 2010** järjestettiin Italiassa 25. syyskuuta – 10. lokakuuta. 

## Turnausjärjestelmä
Turnaukseen osallistui 24 joukkuetta, jotka oli jaettu kuuteen neljän joukkueen alkulohkoon. Alkulohkojen kolme parasta joukkuetta etenevät toiselle kierrokselle, joka pelattiin kuudessa kolmen joukkueen lohkossa. Toisen vaiheen lohkovoittajat ja -kakkoset etenivät kolmanteen vaiheeseen, jossa pelattiin neljässä kolmen joukkueen lohkossa. Kolmannen kierroksen lohkovoittajat pelasivat pudotuspelimuotoisesti sijoista 1−4, lohkokakkoset sijoista 5−8 ja lohkokolmoset sijoista 9−12.

## Joukkueet ja ensimmäisen kierroksen lohkot
Lohkoarvonta suoritettiin Roomassa 28. lokakuuta 2009.

## Paikkakunnat ja hallit

## Turnauksen kulku
### Ensimmäinen kierros
























### Toinen kierros
























### Kolmas kierros

















### Pudotuspelit
#### Sijat 1−4

#### Sijat 5−8

#### Sijat 9−12

## Lopulliset sijoitukset

## Pelaajakohtaiset palkinnot
*Arvokkain pelaaja:  Murilo Endres
*Paras pistemies:  Ibán Pérez
*Paras hakkuri:  Maksim Mihailov
*Paras keskitorjuja:  Robertlandy Simón
*Paras syöttäjä:  Clayton Stanley
*Paras passari:  Nikola Grbić
*Paras libero:  Ferdinand Tille

## Aiheesta muualla
* Virallinen sivu
Kiukaisten kirkko

**Kiukaisten kirkko** eli **Pyhän Mikaelin puukirkko** on vuonna 1761 rakennettu ristikirkko Eurassa, entisen Kiukaisten kunnan keskustaajamassa Eurakoskella. Kirkkoon tehtiin laajennus 1846. Alttaritaulun maalasi hovimaalari Felix Frang. Kirkko rakennettiin Lapin seurakunnan lukkarin Job Höckertin johdolla. Laajennus tehtiin  P.J. Gyllichin piirustusten mukaan. Alttaritaulun ympärille on luotu vuonna 1989 ryhmä uskonnollisia lasimaalauksia. 

Vuonna 2009 kirkkoa hallinoinut Kiukaisten seurakunta liitettiin Euran seurakuntaan kuntien yhdistyttyä.

## Lähteet
Matti Heikkilä (kansanedustaja)

**Matti Ilmari Heikkilä** (16. tammikuuta 1890 Pälkäne – 23. toukokuuta 1965 Pälkäne) oli suomalainen kunnallisneuvos ja kansanedustaja. Heikkilä oli kokoomuksen maataloussiiven voimahahmo ja puolueen eturivin vaikuttajia sotavuosista 1950-luvun puoliväliin. Hän toimi muun muassa puoluevaltuuskunnan ja puoluehallituksen varapuheenjohtajana sekä Pohjois-Hämeen kansallisliiton puheenjohtajana.

Heikkilä valittiin eduskuntaan Hämeen läänin pohjoisesta vaalipiiristä 1. syyskuuta 1939 – 28. maaliskuuta 1954.

## Lähteet
* 
*
### Viitteet
Meibi bus home

**Meibi bus home** on metalliyhtye FM2000:n neljäs studioalbumi. Se julkaistiin vuonna 2009, ja se on yhtyeen ensimmäinen Sakara Recordsin julkaisema levy. Albumi debytoi Suomen virallisen listan sijalla 28.

Yhtyeen kitaristi Rota on kommentoinut albumin nimen alkuperää seuraavasti: 

## Kappaleet
#
#
#
#
#
#
#
#
#
#

## Kokoonpano
* Sebü – laulu, basso
* Rota – kitara
* Vepa – kitara
* Kosmo – rummut

## Arvostelut
* Desibeli.net: 
* Imperiumi.net: 
* Soundi: 

## Lähteet
Yleisurheilu Kansainyhteisön kisoissa 2010

**[[Kansainyhteisön kisat 2010|Kansainyhteisön kisojen 2010]]** yleisurheilukilpailut käytiin 6.–12. lokakuuta 2010 sekä maratonjuoksut 14. lokakuuta. Yleisurheilukilpailut käytiin Jawaharlal Nehru Stadiumilla, paitsi kävely- ja maratonkilpailut kaupungin kaduilla. Kilpailujen ohjelmassa oli 23 lajia sekä miehille että naisille. Lisäksi vammaisurheilijoille oli kolme lajia miehille ja naisille.

## Mitalistit
Lähde: cwgdelhi2010.org
### Miehet

### Naiset

### Muutoksia mitalisijoihin
*Naisten 100 metrin alkuperäinen voittaja Australian Sally Pearson hylättiin englantilaisten tekemän protestin jälkeen varaslähdön takia. Tämän jälkeen voittajaksi nousi nigerialainen Osayemi Oludamola, joka puolestaan jäi kiinni dopingista.
*Naisten 400 metrillä alun perin toiseksi sijoittunut Nigerian Folashade Abugan jäi kiinni steroidien käytöstä. Hänen suoritustensa mitätöimisen vuoksi Nigeria menetti myös hopeamitalinsa 4&nbsp;×&nbsp;400 metrin viestissä.

## Lähteet
Blackout (televisio)

**Blackout** on Kanadassa ja Yhdysvalloissa käytettävä termi, jolla viitataan tilanteeseen jossa urheilutapahtuman televisiolähetys perutaan sen takia, ettei tapahtumalla ole tarpeeksi katsojia paikan päällä. 

## Blackoutit eri sarjoissa
### NFL
NFL:ssä lähes jokainen ottelu televisioidaan paikallistelevisioissa ja tämän takia useat fanit katsovat ottelun mieluummin ilmaiseksi televisiosta kuin maksaen stadionilla. NFL:n nykyisten (2010) sääntöjen mukaan ottelu tulee myydä loppuun vähintään 72 tuntia ennen sen alkamista tai ottelun televisiolähetys perutaan. Kauden 2009–2010 aikana runkosarjan otteluista 22 (8,6&nbsp;%) jätettiin näyttämättä televisiossa. Eniten näyttämättömiä kotiotteluita oli Jacksonville Jaguarsilla ja Oakland Raidersilla, joiden kahdeksasta kotiottelusta vain seitsemän näytettiin televisiossa.

### NBA
NBA:ssa paikallisilla televisiokanavilla on oikeus sulkea kansallisten televisiokanavien lähetykset kotijoukkueen alueella, mikäli kanava näyttää itse ottelun.

## Lähteet
SWS

**SWS** oli Suomen Autoteollisuuden, Wiiman ja Strömbergin yhteistyönä valmistama johdinauto, joka oli hybridiajoneuvo. Nimi oli muodostettu yritysten alkukirjaimista. Autoja valmistettiin koemielessä vuonna 1979 yksi prototyyppi, jota pidettiin erittäin edistyksellisenä.

HKL tilasi ajoneuvon vuonna 1977. Uudella tekniikalla pyrittiin parantamaan johdinautoliikenteen tehokkuutta. Tämän arveltiin enteilevän HKL:n halua kehittää johdinautoliikennettä.

Suomen Autoteollisuus toimitti autoa varten Sisu BT-69 -sarjan alustan, jossa oli akselistot ja ohjauslaitteet, mutta moottori ja vaihteisto puuttuivat. Wiima valmisti korin ja Strömberg toimitti elektroniikan. Loppukokoonpanosta vastasi Wiima. Autossa oli erillinen Deutz-dieselmoottori, jonka avulla voitiin tuottaa virtaa, mikäli ulkoinen virransyöttö katkesi.

Autolla suoritetut koeajot sujuivat menestyksekkäästi ja autoa kokeiltiin myös normaalissa linjaliikenteessä. Valmistusmäärä jäi yhteen kappaleeseen, sillä HKL päätti 1980-luvun alussa luopua johdinautoista.

Auton suunnittelun aikana kehitettyä tekniikkaa myytiin jälkeenpäin ulkomaisille johdinautoja valmistaville yrityksille.

## Lähteet
Bigbank

**Bigbank** on virolainen pankki, joka avasi sivuliikkeen Suomessa vuonna 2009. Bigbank aloitti toimintansa Tartossa vuonna 1992 ja täytti 30 vuotta 2022. Bigbank-nimen BIG-lyhenne tulee sanoista Balti Investeeringute Grupp. Viron lisäksi Bigbankilla on pankkitoimintaa Suomessa, Latviassa, Liettuassa, Ruotsissa, ja Bulgariassa sekä rajat ylittävää toimintaa Itävallassa, Saksassa ja Alankomaissa. Suomessa Bigbankin palveluihin kuuluvat kulutusluotot, määräaikaistalletukset sekä autokaupoista saatavat osamaksurahoitukset. Virossa, Latviassa ja Liettuassa Bigbankin palveluihin kuuluvat myös asunto- ja yrityslainat.  

Panttilainaamopalveluista alkunsa saanut Bigbank sai vuonna 2005 pankkitoimiluvat Virossa. Yrityksen toiminta-ajatus on tarjota asiakkaille netin kautta helppokäyttöistä rahoitusta ja se on erikoistunut kulutusluottoihin. Vuonna 2021 Bigbankilla työskenteli 464 työntekijää ja pankin oma pääoma oli 186 miljoonaa euroa. Pankin lainakanta oli 907 miljoonaa euroa, talletuskanta 898 miljoonaa euroa ja sillä oli noin 123&nbsp;000 asiakasta. 

## Lähteet
* 

### Viitteet
Valon kehrä

**Valon kehrä** on Tampereella Tampellan kaupunginosassa Pellavantorilla sijaitseva, vuonna 2010 valmistunut veistos. Sen on tehnyt taiteilija Hans-Christian Berg. Teos on noin seitsemän metriä korkea ja painaa vajaan tuhannen kiloa. Se on valmistettu alumiinista, ja siinä on ohjelmoitu valaistus, jolla teos saadaan näyttämään erilaiselta aina tarpeen mukaan.

Teoksen piti valmistua jo Tampereen 230-vuotisjuhliin vuonna 2009, mutta veistoksen pystytyksessä huomattiin heikkouksia. Teoksen sisärunko jouduttiin suunnittelemaan ja valmistamaan uudestaan. Veistoksen hinnaksi tuli 275&nbsp;000 euroa.

## Lähteet

## Aiheesta muualla
*Valon kehrä, Tampereen taidemuseo
Reichenberger Automobil Fabrik

**Reichenberger Automobil Fabrik** (RAF) oli itävaltaunkarilainen autonvalmistaja, joka toimi vuosina 1907–1913. Yrityksen perusti paroni Theodor von Liebieg ja sen tuotantolaitokset sijaitsivat Böömin Reichenbergissä ().

RAF:n ensimmäinen malli oli 24/30 PS, jota seurasi 30/35 PS. Nämä olivat kalliita ja korkealuokkaisia tourer-autoja. Mallilla 40/45 PS osallistuttiin Itävallan Alppien kestävyysajoon, josta se sai lisänimen *Alpentyp*.

Vuonna 1908 yritys rakensi lava-auton, jonka 4,5-litrainen, 30-hevosvoimainen moottori oli sijoitettu ohjaamon alle. Samalle rakenteelle suunniteltiin myöhemmin pakettiautomuunnelma sekä 12-paikkainen linja-auto.

Vuonna 1911 alkoi Knight-luistiventtiilimoottorien valmistus. Moottoreita myytiin myös Laurin & Klementille (L&K) sekä Puchille. Seuraavana vuonna aloitettiin mallien 40 PS ja 70 PS valmistus; 70 PS:n voimanlähde vaihdettiin myöhemmin kuusisylinteriseksi.

Yhteistyö L&K:n kanssa tiivistyi niin, että L&K osti RAF:n vuonna 1913. Tämän jälkeen RAF:n nimellä myytiin vielä lyhyen aikaa 1,5–6 tonnin kuorma-autoja sekä 10–35-paikkaisia linja-autoja, kunnes merkki lakkasi olemasta.

## Lähteet
Yes, Sir!

**Yes, Sir!** on metalliyhtye FM2000:n kolmas EP, joka on julkaistu vuonna 2009 yhtyeen kymmenvuotisen taipaleen kunniaksi. Albumi nousi Suomen virallisen singlelistan sijalle 9.

EP:n nimi on vastaus edellisessä studioalbumissa esitettyyn kysymykseen *"[[meibi bus home]]"*. Studioalbumin kansikuvassa on sian pää, kun taas EP:n kansikuva sisältää kaksi sian peräpäätä.

## Kappaleet
#
#
#
#

## Kokoonpano
* Sebü – laulu, bassokitara
* Rota – kitara
* Vepa – kitara
* Kosmo – rummut

## Arvostelut
* 
* 

## Lähteet
Opium grilli

**Opium grilli** on metalliyhtye FM2000:n viides studioalbumi, joka on julkaistu vuonna 2010. Se debytoi Suomen virallisen listan sijalla 29.

## Kappaleet
Kaikki kappaleet sovittanut FM2000, Teemu Nykänen ja Miitri Aaltonen.

#
#
#
#
#
#
#
#
#
#
#

## Kokoonpano
* Sebü – laulu, bassokitara
* Rota – kitara
* Vepa – kitara
* Ipi – rummut

### Vierailevat muusikot
* Timo Naukkarinen – mandoliini kappaleessa *Luutarhuri*
* Kari Mäkelä – haitari kappaleessa *Luutarhuri*
* Eetu Korpisalo – puhe kappaleessa *Tohtori Mort*

## Arvostelut
* Desibeli.net: 
* V2.fi: 
* Soundi: 
* Miasma: 
* Imperiumi.net: 
* Savon Sanomat: *positiivinen*

## Lähteet
American League Championship Series

**American League Championship Series** on ammattilaisbaseball-sarjan American Leaguen loppuottelusarja, joka on vuodesta 1969 lähtien ratkaissut ns. Liiga *pennantin* eli mestaruuden ja pääsyn World Seriesiin National Leaguen voittajaa vastaan. Aiemmin mestaruus ratkesi suoraan sarjaotteluiden perusteella. Vuoteen 1984 saakka voittaja ratkaistiin paras viidestä ja kaudesta 1985 lähtien paras seitsemästä -menetelmällä. Vuonna 1994 sarja jäi pelaamatta pelaajien lakon vuoksi.

22. lokakuuta 2010 Texas Rangers otti ensimmäisen American Leaguen voittonsa voitettuaan New York Yankeesin sarjan kuudennessa ottelussa juoksuin 6–1.

## Loppuottelusarjat

* *wild card

## Lähteet
* Baseball almanakka

### Viitteet
Varjot menneisyydestä

**Varjot menneisyydestä** (*Out of the Past*) on vuonna 1947 valmistunut film noir -elokuva, jonka ohjasi Jacques Tourneur. Pääosissa näyttelevät Robert Mitchum, Jane Greer ja Kirk Douglas.

Toisin kuin monissa muissa genren elokuvissa, tässä elokuvassa varjot eivät ole jatkuvasti keskeisessä osassa, vaan ohjaaja on säästänyt niiden käytön kohtauksiin joissa ilmaistaan voimakkaita tunteita. Elokuvan tapahtumat keskittyvät öiseen aikaan ja keinovaloon. 

Elokuva valittiin vuonna 1991 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat *Varjot menneisyydestä* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Carnage Records

***Carnage Records*** oli puolalainen levy-yhtiö, jonka perusti Mariusz Kmiołek vuonna 1986.

Levy-yhtiö julkaisi mm. yhtyeiden Vader, Demigod, Master's Hammer ja Christ Agony albumeita vuosina 1992–1994.
Teräsmies II

**Teräsmies II**  () on vuonna 1980 ensi-iltansa saanut supersankarielokuva, joka perustuu Jerry Siegelin ja Joe Shusterin luomaan ja DC Comicsin sarjakuvissa seikkailevaan supersankariin Teräsmieheen. Elokuvan ohjasivat Richard Lester ja Richard Donner, joka ei kuitenkaan saanut mainintaa lopputeksteissä. Käsikirjoituksesta vastasivat Mario Puzo, David Newman ja Leslie Newman. Pääosissa näyttelevät Gene Hackman, Christopher Reeve ja Terence Stamp.

Elokuva sai ensi-iltansa Australiassa 4. joulukuuta 1980 ja viisi päivää myöhemmin Ranskassa ja Norjassa. Elokuvan tuotantomaista se sai ensiksi ensi-iltansa Britanniassa 19. huhtikuuta 1981 ja sitten Yhdysvalloissa 19. kesäkuuta 1981. Suomessa ensi-ilta oli 17. huhtikuuta 1981.

## The Richard Donner Cut

Vasta vuonna 2006 julkaistiin Richard Donnerin versio elokuvasta, joka sisältää 83 prosenttia eri materiaalia, muun muassa paljon kohtauksia Marlon Brandon esittämästä Jor-Elista. Näin ollen myös Brandon filmografiaan tuli yksi elokuva lisää hänen kuolemansa jälkeen. Richard Donner kuvasi kohtaukset ensimmäisen ja toisen *Supermanin* aikoihin, ja hänen versionsa on paikoin täysin erilainen kuin Lesterin versio.

## Rooleissa

## Lähteet
Kleinin neliryhmä

**Kleinin neliryhmä** on pienin mahdollinen ei-syklinen ryhmä. Kleinin neliryhmän esitteli vuonna 1884 sen kehittäjä Felix Klein. Sen symbolina käytetään kirjainta *V*, joka tulee saksan kielen sanasta Vierergruppe.

Kleinin neliryhmä on Abelin ryhmä, ja siinä kaikki alkiot itsensä kanssa yhdistettyinä tuottavat yksikköalkion. Kleinin neliryhmä voidaan muodostaa myös syklisen ryhmän \mathbb{Z}_2 suorana summana itsensä kanssa: V = \mathbb{Z}_2 \oplus \mathbb{Z}_2.

Jos Kleinin neliryhmän alkioille käytetään merkintöjä *1*, *a*, *b* ja *ab*, niiden yhdistämisen tulokset ovat seuraavat:

Tasossa Kleinin ryhmä on neljäkkään sekä myös suorakulmion symmetriaryhmä. Tällöin ryhmän alkiot vastaavat seuraavia yhtenevyys­kuvauksia: identiteetti, peilaus vaaka­suoran akselin suhteen, peilaus pysty­suoran akselin suhteen ja 180 asteen rotaatio.

Kolmiulotteisessa avaruudessa voidaan eri tavoin muodostaa kolme keskenään isomorfista symmetriaryhmää, jotka vastaavat Kleinin neli­ryhmää. Sellaisen muodostavat (kaikkiin näihin kuuluu lisäksi identiteetti yksikkö­alkiona):

* avaruuden 180 asteen kierrot kolmen keskenään kohti­suoran akselin ympäri: *D*2
* 180 asteen kierto tietyn akselin ympäri, peilaus tätä vastaan kohti­suoran tason suhteen sekä näiden yhdistelmä: *C*2h = *D*1d
* peilaukset kahden toisiaan vastaan kohti­suoran tason suhteen sekä näiden yhdistelmä : *C*2v = *D*1h

Kleinin neliryhmän muut alkiot yksikköalkiota lukuun ottamatta ovat keskenään vaihdettavissa: jokainen kuvaus, jossa kaksi tai kolme näistä vaihdetaan keskenään, on ryhmän automorfismi.  

Kleinin neliryhmällä on triviaalien aliryhmiensä {1} ja V lisäksi kolme aliryhmää. Ne ovat {1,a},{1,b} ja {1,ab}.

## Lähteet
* M.A. Armstrong (1988) *Groups and Symmetry*, Springer Verlag, sivu 53.
* W.E. Barnes (1963) *Introduction to Abstract Algebra*, D.C. Heath & Co., sivu 20.
Moskovan pasuunat

**Moskovan pasuunat** on metalliyhtye FM2000:n kolmas studioalbumi, joka julkaistiin lokakuussa 2006.

Lokakuussa 2008 albumin julkaisi uudelleen Off Records. Uusintapainos sisältää *[[76100 Pieksämäki]]* -EP:n.

## Kappaleet
Kaikki kappaleet säveltänyt, sanoittanut ja sovittanut FM2000, ellei toisin mainittu.

#
#
#
#
#
#
#
#
#
#
#
#
#

;Vuoden 2008 erikoispainos
#
#
#
#
#

## Kokoonpano
* Sebü – laulu, bassokitara
* Rota – kitara
* Vepa – kitara
* Kosmo – rummut

## Arvostelut
* Desibeli.net: 
* Imperiumi.net: 

## Lähteet
Warmia-Masurian voivodikunta

**Warmia-Masurian voivodikunta** () on yksi Puolan 16 voivodikunnasta eli läänistä. Voivodikunnassa on arviolta 1&nbsp;422&nbsp;737 asukasta (vuonna 2019) ja sen pinta-ala on 24&nbsp;173 neliökilometriä. Sen pääkaupunki on Olsztyn.

Warmia-Masurian voivodikunta syntyi 1. tammikuuta 1999 voimaan astuneen hallintouudistuksen jälkeen, kun entinen Olsztynin voivodikunta sekä osia Suwałkin ja Elblągin voivodikunnista yhdistettiin nykyiseksi Warmia-Masurian voivodikunnaksi. Sen nimi tulee Warmian ja Masurian historiallisista alueista.

Voivodikunta käsittää aiemman Itä-Preussin eteläosan. Se sijaitsee Puolan koillisosassa ja rajautuu pohjoisessa Venäjän Kaliningradin alueeseen sekä Itämeren Veikselinhaffiin, idässä Podlasian voivodikuntaan, etelässä Masovian voivodikuntaan, lounaassa Kujavia-Pommerin voivodikuntaan ja lännessä Pommerin voivodikuntaan.

Warmia-Masurian voivodikunnan pinta-alasta arviolta 31,7 prosenttia on metsän peitossa (yht. 785,9 tuhatta ha). Yksittäisten piirikuntien pinta-alasta suurimman osuuden metsät muodostavat Szczytnon piirikunnassa (50,6 %) ja kunnista Ruciane-Nidassa (71,7 %).

## Väestö

Vuoden 2019 lopussa voivodikunnan asukkaista 50,7 prosenttia arvioitiin olevan naispuolisia ja 49,3 prosenttia miespuolisia. Väkiluvun ennakoidaan vuoteen 2050 mennessä pienenevän 1&nbsp;207&nbsp;933 asukkaaseen. Alle 18-vuotiaiden arvioitiin vuoden 2019 lopussa muodostaneen 18,2 prosenttia piirikunnan väestöstä, työikäisten 61,2 prosenttia ja eläkeikäisten 20,5 prosenttia väestön keski-iän ollessa 41,3 vuotta. Elävänä syntyneiden määrä oli vuonna 2019 yhteensä 12&nbsp;911 lasta.

## Hallinnollinen jako
Warmia-Masurian voivodikunta on jaettu 21 piirikuntaan (), joista kaksi on kaupunkikuntia ja 19 piirikuntia. Läänissä on yhteensä 116 kuntaa (). Voivodikunnassa on yhteensä 49 kaupunkia, joista 10 suurinta on oheisessa taulukossa järjestyksessä asukasluvun perusteella.

## Lähteet

## Aiheesta muualla

* Voivodikunnan internetsivut
Avantgarde Music

**Avantgarde Music** on italialainen levy-yhtiö, joka perustettiin jatkamaan Obscure Plasma Recordsin perintöä, keskittyen doom metal ja death metal -artisteihin ja yhtyeisiin.

Levy-yhtiöllä on yksi tytäryhtiö, Wounded Love Records, joka on julkaissut Dolorianin ja Taaken albumeita.

## Valikoitu rosteri
*Behemoth
*Carpathian Forest
*Darkspace
*Diabolical Masquerade
*Dødheimsgard
*Enochian Crescent
*Katatonia
*Keep of Kalessin
*Mayhem
*Nortt
*Solefald
*Taake
*Thergothon
*Throes of Dawn
*Tormentor
*Ulver
*Unholy

## Lähteet
Pohjanharjus

**Pohjanharjus** (*Thymallus arcticus*) harjusten suvun (*[[Thymallus]]*) lohikala, jonka levinneisyys on eurooppalaista harjusta itäisempi ja ulottuu Siperiasta Pohjois-Amerikan pohjoisosiin.

## Koko ja elintavat
Pohjanharjus on sisävesikala, joka muodostaa parvia viileiden järvien ja jokien avovedessä ja yleensä nousee kutemaan pieniin, nopeasti virtaaviin kivisiin puroihin. Pohjanharjus syö poikasena eläinplanktonia ja kasvaessaan siirtyy hyönteistoukkiin, aikuisena myös pinnalta nappaamiinsa hyönteisiin. Myös pikkukalat, mäti, sopulit ja äyriäiset kelpaavat. Lisääntyvä pohjanharjus on tyypillisesti 30–40&nbsp;cm:n pituinen, ennätysmitta on 76&nbsp;cm.

## Levinneisyys

Pohjois-Amerikassa pohjanharjus esiintyy Jäämereen virtaavissa vesistöissä Hudsoninlahdelta länteen, Tyyneenmereen laskevissa vesissä Brittiläisestä Kolumbiasta pohjoiseen sekä myös etelään virtaavan Missourin vesistön latvoilla Montanassa. Lisäksi se elää pohjoisessa Siperiassa Jäämereen laskevissa vesissä.

Lajin levinneisyys on aikemmin käsitetty vielä laajemmaksi, ja sen katsottiin käsittävän useita alalajeja, joita sittemmin on erotettu itsenäisiksi lajeiksi. Näitä ovat muiden muassa *[[Thymallus baicalensis]]*, joka elää Siperian Baikaljärvessä ja sen lähijoissa, *[[Thymallus grubii]]* Itä-Aasiassa Tyyneenmereen laskevassa Amurin vesistössä Venäjän, Kiinan ja Mongolian alueilla  sekä *[[Thymallus pallasii]]* itäisessä Siperiassa.

## Lähteet
Britt Lundberg

**Britt Lundberg** (s. 19. huhtikuuta 1963) on ahvenanmaalainen poliitikko. Hänen puolueensa on Ahvenanmaan keskusta.

Lundberg toimi vuosina 2005–2011 Ahvenanmaan maakuntahallituksen jäsenenä. Hän oli aluksi kansliaministeri, kunnes siirtyi koulutus- ja kulttuuriasioista vastaavaksi ministeriksi vuonna 2007. Hän oli myös maakuntahallituksen varapuheenjohtaja eli varamaaneuvos. Ennen siirtymistään maakuntahallituksen jäseneksi Lundberg toimi vuosina 1999–2004 Ahvenanmaan maakuntapäivien jäsenenä.

Lundberg palasi maakuntapäivien jäseneksi syksyn 2011 vaalien jälkeen. Hän on maakuntapäivien puhemies, kanslianeuvoston puheenjohtaja ja puhemiesneuvoston puheenjohtaja. 

Lundberg on vaikuttanut myös Maarianhaminan kunnallispolitiikassa. Hän on toiminut vuosina 1995–2003 ja uudelleen vuodesta 2005 kaupunginvaltuuston jäsenenä sekä vuonna 2004 kaupunginhallituksen jäsenenä. Vuonna 2010 hän haki Maarianhaminan kaupunginjohtajan virkaa, mutta ei tullut valituksi. 

Hän oli ehdolla Euroopan parlamentin jäseneksi Suomen europarlamenttivaaleissa 2009. Ruotsalaisen kansanpuolueen ehdokaslistalla ollut Lundberg sai 9&nbsp;582 ääntä, eikä tullut valituksi. 

Lundberg toimi Ahvenanmaan edustajana Pohjoismaiden neuvoston puheenjohtajana 2017&ndash; ja esti asemassaan suomen ja islannin ottamisen Neuvoston virallisiksi kieliksi.

Lundberg on naimisissa ja hänellä on kolme lasta. Ennen siirtymistään kokopäiväiseksi poliitikoksi vuonna 1999 hän työskenteli opettajana. Hän on koulutukseltaan kasvatustieteen maisteri.  

## Lähteet
Koron kieli

**Koro** on tiibetiläis-burmalainen kieli, joka on löydetty 2008. Sillä on Itä-Kamengin alueella Intian Arunachal Pradeshissa noin 800–1&nbsp;200 puhujaa. Puhujissa on vain vähän alle 20-vuotiaita. He elävät Aka (Hruso) -kansan keskuudessa, mutta kieli on vain etäisesti sukua muiden puhumalle kielelle, sillä siinä on omat sanat lukusanoille, ruumiinjäsenille ja muulle perussanastolle. Vaikka se muistuttaa tania, jota puhutaan idempänä, se näyttäisi olevan oma haaransa tiibetiläis-burmalaisissa kielissä.

## Löytyminen
Koron löysi kielitieteilijöiden ryhmä, johon kuuluivat David Harrison, Gregory Anderson ja Ganesh Murmu heidän dokumentoidessaan kahta hruso-kieltä (Aka ja Miji) National Geographicin "Enduring Voices" -hankkeen puitteissa. Heille oli sanottu, että se on aka-kielen murre, mutta ilmeni, että se poikkesi siitä hyvin paljon.

## Lähteet

## Aiheesta muualla
* Intiasta löytyi uusi kieli, Yle.fi
* New Scientist: New Language Identified in Remote Corner of India 
* Enduring Voices Project 
* Living Tongues Institute For Endangered Languages
Peter Taylor (jalkapalloilija, 1953)

**Peter John Taylor** (s. 3. tammikuuta 1953 Southend-on-Sea) on englantilainen jalkapallovalmentaja ja entinen jalkapalloilija. Hän toimii Englannin kakkosliigassa pelaavan Bradford Cityn päävalmentajana.

Laitahyökkääjänä pelannut Taylor edusti urallaan Southend Unitedia, Crystal Palacea, Tottenhamia, Leyton Orientia ja Oldhamia. Hän pelasi myös Englannin maajoukkueessa neljä maaottelua 1976.

Pelaajauran jälkeen Taylor on valmentanut muun muassa Hull Cityä, Gillinghamia, Leicester Cityä, Southend Unitedia ja Crystal Palacea. Hän on valmentanut myös Englannin alle 21-vuotiaiden maajoukkuetta vuosina 1996–1999 ja 2004–2007. Taylor  toimi Leicesterissä ollessaan väliaikaisena A-maajoukkueen päävalmentajana yhdessä ottelussa vuonna 2000.
Private Eyes

**Private Eyes** on yhdysvaltalaisen rock-kitaristi Tommy Bolinin toinen ja viimeiseksi jäänyt sooloalbumi. Toisin kuin hänen ensimmäisellä soololevyllään *[[Teaser]]illä*, *Private Eyesillä* ja sitä seuranneella kiertueella soitti sessiomuusikoiden sijaan Bolinin ympärilleen kokoama yhtye. *Private Eyes* äänitettiin kesällä 1976 ja julkaistiin saman vuoden lokakuussa, eli pian Bolinin aiemman yhtyeen Deep Purplen hajoamisen jälkeen. Albumi jäi Bolinin viimeiseksi, sillä hän kuoli huumeiden yliannostukseen albumin promootiokiertueella, jolla hänen yhtyeensä esiintyi Jeff Beckin lämmittelijänä.

## Kappaleet

#  
# 
#   
#
#  
#  
#  
# 

## Lähteet

* *[http://www.allmusic.com/album/r2234 Private Eyes]* allmusic-sivustolla
Piriläntie

**Piriläntie** eli yhdystie 8154 on noin kahden kilometrin pituinen yhdystie Kempeleessä. Tie lähtee seututieltä 816 Sarkkirannan kiertoliittymästä, ja päättyy Paiturissa seututien 847 liikennevaloristeykseen. Tie oli 1950-luvun alkuun saakka Kempeleen yksi pääteistä, joka kulki Kempeleen kirkon kautta Ouluun vanhan Pohjanmaan rantatien linjausta mukaillen. Tie aikoinaan on ollut myös osa vanhaa Nelostietä. Väyläviraston tierekisterin vuoden 2018 tilaston mukaan Piriläntien liikennemäärä oli 2&nbsp;650 ajoneuvoa vuorokaudessa. Tie on päällystetty koko matkalta. Vieressä kulkee koko matkalla jalankulun ja pyöräilyn väylä.

Tienumero 8154 oli aiemmin merkitty tienumero-opasteeseen ainoastaan Sarkkirannan kiertoliittymästä alkavan tien alussa. Nykyään tienumero-opaste on poistettu.

Piriläntien varrella sijaitsevat muun muassa Oulun seudun ammattiopiston luonnonvara-alan yksikkö, Pyhän Kolminaisuuden kirkko ja Kirkonmäen hautausmaa. Tien läheisyydessä sijaitsevat myös Kempeleen koulukeskus ja Kempeleen vanha kirkko.

Tien nimi tulee Kempeleen kirkkoympäristön läheisyydessä sijainneesta Pirilä-nimisestä tilasta, joka aikoinaan oli kunnan suurimpia rakennuksia. Historian aikana siinä on toiminut muun muassa sikala, osuusmeijeri, sodanaikainen kranaattitehdas sekä puutarha.

## Kuvagalleria

Tiedosto:Piriläntie.jpg|Piriläntie Kempeleen Kirkonseudun suuntaan seututieltä 847 katsottuna.
Tiedosto:Oulunsalon tienristeys Kempeleessä 16.6.1940.jpg|Piriläntie on osa entistä valtatie 4:ää. Vuonna 1940 otetussa valokuvassa näkyvä valtatie 4:n ja Oulunsaloon johtavan maantien tienristeys sijaitsi nykyisen Kempeleen koulukeskuksen alueelle johtavan Vihiluodonkujan risteyksen kohdalla.
Tiedosto:Yhdystie 8154 Kempele.JPG|Piriläntie Savikorven kohdalla.
Tiedosto:Kirkonseutu kyltti Kempele.jpg|Piriläntie lähtee Sarkkirannan kiertoliittymästä.


## Lähteet
Jukajoen ruukki

**Jukajoen ruukki** toimi Pohjois-Karjalassa Kontiolahden Kontiomäellä Kangasveteen laskevan Jukajoen varrella vuosina 1860–1865. Ruukin perusti Johan Lukkarinen 1860 ja se sai toimiluvan 1862. Ruukki valmisti kankirautaa ja lisäksi rautatuotteita kuten lapioita ja ankkureita.

Jukajoen ruukin jäänteitä on säilynyt Jukajoen molemmilla rannoilla. Ruukin kohdalla joen poikki kulkee kivistä ja maasta rakennettu pato joka kääntyy joen itärannalla kaakkoon jatkuen metsän sisään. Padon läpi kulkee vanha uittoränni tai voimakanava. Jukajoen itärannalla on maakumpu ja joitain rakenteiden jäännöksiä; länsirannalla on taas lohkotuista kivistä ladottuja rivejä jotka saattavat olla rakennuksen perustuksia. Noin 200 metriä entiseltä ruukin paikalta pohjoiseen sijaitsee vanha luonnonkivistä ladottu korkea pato ja myllyn rauniot.

## Lähteet
*  Muinaisjäännösrekisteri : Jukajoen harkkohytti
Kedirin kuningaskunta

**Kedirin kuningaskunta**, alun perin *Panjalu* oli hindulais-buddhalainen kuningaskunta Kaakkois-Aasiassa Itä-Jaavalla 1045-1221. Laajimmillaan se käsitti nykyisestä Indonesiasta Keski- ja Itä-Jaavan, Borneon etelä- ja lounaisrannikot, Pienet Sundasaaret, Molukit ja Sulawesin eteläkärjet sekä nykyisen Itä-Timorin.

## Historia
Kedirin kuningaskunta syntyi, kun Kahuripanin (entisen Mataramin) kuningas Airlangga jakoi valtakuntansa kahden poikansa kesken. Toinen sai Panjalun, jota myöhemmin nimitettiin Kediriksi sen pääkaupungin mukaan, ja toinen sai Janggalan. Kediriin kuuluivat valtakunnan länsiosat ja Janggalaan sen itäosat.

Janggala ei säilynyt itsenäisenä pitkään, sillä jo 1117 Kedirin kuningas Kamesvara nai Janggalan prinsessan ja yhdisti valtakunnat.

Kuningas Joyoboyon hallituskautta 1135–1157 pidetään klassisen jaavankielisen kirjallisuuden kulta-aikana. Joyoboyon kerrotaan myös ennustaneen, että Indonesiaa hallitsisi ensin valkoinen rotu pitkän aikaa, sitten keltainen rotu lyhyen ajanjakson, minkä jälkeen Indonesia olisi itsenäinen.

1221 Ken Arok, joka hallitsi Kedirille kuuluvaa Tumapelin kaupunkia, voitti Kedirin kuninkaan Kertayan Genterin taistelussa.

## Lähteet
*

### Viitteet